Droogte vernietig alles in Noord-Kaap | Die Vryburger
Droogte vernietig alles in Noord-Kaap
Die erge droogte in die Noord-Kaap laat mens en dier steier weens ’n tekort aan kos en water.
Dele van die Kalahari is in ’n erge droogte vasgevang en die boere is bitter ontevrede omdat hulle aansoek om droogtehulp nie gehoor word nie want “daar is nie vir ’n droogte begroot nie”.
Boere wat hulle lewe lank daar gevestig is, sê die droogte is waarskynlik een van die ergstes in die afgelope vier dekades.
Plaasdiere vrek omdat kos en water ontbreek, en baie diere moet keelaf gesny word omdat daar geen ander uitkoms is nie.
Die Nasionale Dierebeskermingsvereniging (NDBV) se plaasdier-beskermingseenheid het blykbaar by geleentheid ingegryp en opkomende boere in die landelike gebiede probeer help met bale voer, mielies en molasse. Dit is aan sowat 400 stuks vee voorsien, wat donkies, beeste, skape en perde insluit.
“Die mense van die gebied het nie meer geld om voer te koop nie, die gras groei nie en as die wind nie waai nie, het ons nie eers water vir die diere nie,” sê mnr. Moolman, ’n boer van die omgewing naby Kuruman.
Johan van Rensburg, hoof van Agri Noord-Kaap, sê daar is groot gebiede wat onder die die toestande van droogte steier, en dele is reeds rampgebiede.
Pieter Grové van die Severn-Boerevereniging sê sommige boere moes reeds ’n noodslagting van topgehalte aanteelkoeie doen, of verkoop, net om hul beeskuddes te verklein.
Die toestande is vererger met die voorafgaande veldbrande vroeër vanjaar.
Van die boere wat finansieel daartoe in staat is, huur ander plase verder weg se weiding vir hul vee of hulle voer hulle met die reste wat van hoenderplase aangekoop word.
Elke boer hoop en glo die komende reënseisoen sal ’n geseënde een wees.
3 thoughts on “Droogte vernietig alles in Noord-Kaap”
Paul Belbin September 6, 2017 at 12:30 pm
Gooday, I have just seen a video about the farmers who are struggling big time there in Noord Kaap, and the guy in the video was asking for each person to donate just R15 each into an FNB bank a/c to help buy whatever is needed.
I need to verify how genuine the Droogte Noord organisation is, and who manages it, and where the funds will be spent???
I am sure you are well aware that there are many unscrupulous people out there, who use desperate situations like this, to basically steal money from folk who genuinely want to help a worthy cause.
If it is genuine, then I will take the cause to our church committee and get permission to donate some funds.
Aitchison Memorial Church
Amelda Barry September 7, 2017 at 9:42 am
Amelda Barry September 7, 2017 at 9:47 am
If above link does not open, go to facebook of Ramkat Extreme – Scroll down – you can find the video you watched, as well as Burre Burger video.